Икономистите изследват поведението на хората от стотици години:
как взимаме решения,
как реагираме като индивиди и в групи,
как разменяме стойност.
Те изследват институциите, които подпомагат търговията ни,
като правни системи,
корпорации,
пазари.
Но има една нова технологична институция,
която фундаментално ще промени как разменяме стойност,
и тя се нарича верижни блокове. от англ. blockchain.
Ето, това се казва смело изказване,
но дори и нищо друго да не запомните от тази лекция,
искам поне да запомните,
че докато технологията за верижни блокове е относително нова,
тя също е продължение на една много човешка история,
и историята е тази.
Като хора, винаги намираме начини
да намалим несигурността едни за други,
така че да можем да разменяме стойност.
Един от първите хора, които истински изследват идеята
за институциите като средство в икономиката
за понижаване на несигурността ни един за друг
за да можем да търгуваме
е Нобеловия лауреат по икономика Дъглас Норт.
Той почина в края на 2015,
но Норт въведе това, което се нарича „нова институционална икономика“.
Това, което има в предвид под „институции“ са всъщност само формални правила
като конституция,
и неформалните ограничения, като подкупите.
Тези институции са всъщност смазката,
която позволява на нашите икономически колела да се въртят
и можем да видим как това се е случвало в хода на човешката история.
Ако погледнем назад до времето, в което сме били в икономика на ловци и събирачи
виждаме, че сме търгували основно в рамките на селото.
Имали сме някои неформални правила,
но сме подкрепяли цялата търговия със сила
или социални последици.
Когато обществата станали по-сложни
и търговските пътища станали по-дълги
сме изградили все по-формални институции -
институции като банки за валута,
правителства, корпорации.
Тези институции ни помагат да управляваме търговията
тъй като несигурността и сложността са се увеличили
и нашия личен контрол е бил много по-малък.
Евентуално с появата на Интернет слагаме тези същите институции в мрежата.
Построяваме платформени пазари, като Амазон, eBay, Алибаба,
просто по-бързи институции които да посредничат
да спомагат на човешката икономическа дейност.
Както Дъглас Норт го е видял,
институциите са средство за намаляване на несигурността,
за да можем да се свързваме и разменяме всякакви видове стойност в обществото.
И аз вярвам, че сега ние навлизаме
в следваща и радикална еволюция
за това как общуваме и търгуваме,
защото за пръв път можем да намалим несигурността
не само с политически и икономически институции
като банките ни, корпорациите ни, правителствата ни,
но можем да го направим само с технология.
И така какво са верижни блокове?
Технологията за верижни блокове е децентрализирана база данни,
която пази регистър за активи и сделки
в мрежа от равнопоставени възли.
Това в общи линии е публичен регистър,
за кой какво притежава и кой какво разменя.
Сделките са защитени криптографски
и с времето тази история на сделки се фиксира в блокове данни,
които след това се свързват криптографски и се защитават.
Това създава непроменяем неизтриваем запис
на всички сделки в мрежата.
Този запис се копира на всеки компютър, който използва тази мрежа.
Това не е приложение.
Това не е компания.
Мисля че най-близкото описание е, че това е подобно на Уикипедия.
Можем да видим всичко на Уикипедия.
Това е сборен изглед, който непрекъснато се променя и се обновява.
Можем също да следим тези промени във времето на Уикипедия,
и можем да създаваме собствени статии,
защото по своята същност те са просто инфраструктура за данни.
На Уикипедия, това е отворена платформа, която записва думи и изображения
и промените в тези данни във времето.
За верижните блокове,
можете да мислите като за отворена инфраструктура,
която запазва много видове активи.
Те запазват историята на попечителство,
собственост и положение
за активи като цифрови валути като Биткойн,
други цифрови активи,
като нотариален акт за интелектуална собственост.
Може да е сертификат, договор,
обекти от реалния свят,
дори лични данни.
Има разбира се и други технически детайли за верижните блокове,
но по същността си те работят така.
Те са публичен регистър, който пази сделки в мрежа
и той се преписва за да е много надежден и труден за подправяне.
С което стигаме до мисълта ми
за това как верижните блокове намаляват несигурността
и как чрез това обещават да преобразят нашите икономически системи
по радикален начин.
Значи несигурността е голям термин
в икономиката,
но искам да се спра на три нейни форми,
с които се сблъскваме в почти всички от ежедневните си дейности,
в които верижните блокове могат да имат роля.
Сблъскваме се с несигурности като да не знаем с кого търгуваме,
да нямаме прозрачност за дадена сделка
и да нямаме средство за противодействие ако нещата се объркат.
Нека да вземем първия пример, когато не знаем с кого търгуваме.
Да речем че искам да купя използван телефон от eBay.
Първото нещо което ще направя е да потърся от кого го купувам.
Те отдавна ли са потребители?
Имат ли добри ревюта и оценки, или нямат въобще профил?
Ревюта, оценки, проверки:
това са удостоверения за нашата идентичност
които скалъпваме днес
и използваме да намалим несигурността за това с кого търгуваме.
Но проблема е, че те са много разпокъсани.
Помислете колко профила имате.
Верижните блокове позволяват за нас да има отворена глобална платформа,
на която да запазваме всяко удостоверение за всеки индивид
от всеки източник.
Това ни позволява да създадем контролирана от потребителя
преносима самоличност.
Повече от профил,
това означава, че можете избираемо да разкривате
различните атрибути за себе си,
които да подпомагат търговията или общуването,
например че държавата ви е издала лична карта,
или че сте над 21г.,
разкривайки криптографското доказателство,
че тези детайли съществуват и са проверени.
Имайки такъв вид преносима самоличност
във физическия и цифровия светове
означава че можем да извършваме всякакъв вид човешка търговия
по напълно нов начин.
Говорих за това как верижните блокове могат да намалят несигурността
в това с кого търгуваме.
Втората несигурност, която често имаме
е просто липсата на прозрачност в нашите действия.
Да кажем, че ми изпращате този телефон по пощата.
Искам някаква форма на прозрачност.
Искам да знам, че продукта който купувам е същия като пристигащия по пощата
и че има следа как е пристигнал при мен.
Това е вярно не само за електрониката като телефони,
но и за много видове стоки и данни,
неща като лекарства, луксозни стоки,
всякакви данни и продукти, които не искаме да са подправяни.
Проблема в много компании,
особено тези, които произвеждат нещо сложно като смарт телефони,
е че те работят с много различни доставчици
в хоризонтална верига за доставки.
И всички тези хора, които участват в производството на един продукт,
те нямат единна база данни.
Те не използват единна инфраструктура,
и за това е много трудно да се проследи как един продукт еволюира във времето.
Използвайки верижни блокове можем да създадем
обща реалност между невярващи си страни.
Какво имам в предвид,
е че всички възли в мрежата не трябва да знаят един за друг
или пък да си вярват,
защото всеки поотделно има възможността
да наблюдава и валидира веригата самостоятелно.
Припомнете си Уикипедия.
Това е споделена база данни
и въпреки, че има много читатели
и много списвачи по едно и също време,
има една единствена истина.
И ние можем да създадем това с верижните блокове.
Можем да създадем децентрализирана база данни, която е ефективна като монопол,
без в действителност да създаваме централизирана власт.
И така всички тези доставчици, всички видове компании,
могат да работят използвайки единна база данни без да се доверяват едни на други.
За потребителите това означава, че могат да имат много повече прозрачност.
Като обект от реалния свят пътува,
можем да виждаме неговия цифров сертификат или токен да се мести из верижните блокове
добавяйки стойност докато го прави.
Това е изцяло нов свят в термините на видимостта ни.
Говорих как верижните блокове могат да намалят несигурността ни за самоличността
и как те променят, какво разбираме под прозрачност
на големи разстояния и сложни сделки, като при верига от доставчици.
Последната несигурност, която често срещаме
е най-обширна и това е отричането.
Какво става ако не ми пратите телефона?
Мога ли да си получа парите обратно?
Верижните блокове ни позволяват да пишем код,
задължаващи договори,
между индивиди
и след това да гарантираме, че тези договори ще се случат,
без трета страна да го налага.
И ако погледнем към примера с телефона, може да се замислим за депозитар.
Финансирате този телефон,
но няма нужда да освобождавате средствата,
преди да можете да се уверите, че всички условия са били изпълнени.
Получили сте телефона.
Мисля, че това е един от най-вълнуващите начини,
по който верижните блокове намаляват несигурността ни,
защото това означава, че до степен
можем да се отървем от институциите и техните налагания.
Това означава, че много човешки дейности
могат да се гарантират и автоматизират,
и да преместят много от човешката намеса по границите,
местата където информацията преминава от реалния свят във верижните блокове.
Мисля, че това, което би шокирало Дъглас Норт,
за тази употреба на технология
е факта, че това което я прави възможна,
нещото което осигурява надеждност и проверимост на верижните блокове,
е нашето взаимно недоверие.
И вместо всичките ни несигурности
да ни забавят
и да изискват институции
като банки, правителства, или корпорации,
можем да впрегнем цялата тази колективна несигурност
и да я използваме да съдействаме и разменяме повече и по-бързо и по-открито.
Сега, не искам да си мислите,
че верижните блокове са решение за всичко,
въпреки че медиите съобщиха, че това ще сложи край на световния глад,
че също ще разреши проблема с фалшивите лекарства,
и евентуално ще спаси горите.
Истината е, че тази технология е в зародиш,
и ще трябва да видим как се случват доста експерименти
и вероятно да се провалят,
преди напълно да разберем всички начини на използване
за икономиката ни.
Но има много хора работещи над това,
от финансови институции
до технологични компании, стартиращи компании и университети.
И една от причините е, че това не е просто икономическа еволюция.
Това също така е иновация в компютърните науки.
Верижните блокове ни дават технологичната възможност
да създадем запис на човешките размени,
на размяната на валута,
на всякакви видове цифрови и физически активи,
дори и на нашите лични атрибути,
по напълно нов начин.
И по един начин
те се превръщат в технологична институция,
която има много от ползите
на традиционните институции, на които сме свикнали в обществото,
но го прави по децентрализирам начин.
Прави го като преобръща много от нашите несигурности
в сигурност.
И аз мисля, че трябва да започнем да се подготвяме,
защото ще се изправим пред свят,
където децентрализираните, автономни институции
имат доста значима роля.
Благодаря ви.
(Аплодисменти)
Бруно Джусани: Благодаря ти, Бетина.
Мисля, че разбирам какво предстои,
и то предлага доста потенциал,
и е сложно.
Каква е твоята оценка за степента на усвояване?
Бетина Уорбърг: Мисля, че това е много добър въпрос.
Моята лаборатория е доста фокусирана
да следва по пътя на предприятията и правителствата първоначално,
защото в действителност, верижните блокове е доста сложна технология.
Колко от вас всъщност разбират как работи интернет?
Но го използвате всеки ден,
и мисля че сме изправени пред тази същата идея на Джон Скъли,
че технологията трябва да е или невидима или красива,
и верижните блокове не са нито едно от тези неща в момента,
и са по-пригодни или за много ранни внедрители,
които ги разбират и могат да ги настройват,
или за търсене на тези най-добри приложения,
като лични данни и проследяване на активи или умни договори,
които могат да се използват на нивото на предприятията или правителството.
БД: Благодаря. Благодаря че дойде на TED.
БУ: Благодаря.
(Aплодисменти)